યુટ્યૂબ પર તમે ચાહો તે વિષયની ઊંડી, છતાં સહેલાઈથી સમજાય એવી રીતે જાણકારી આપતી વિડિયો ચેનલ્સ મળી શકે છે, ફક્ત એને શોધવી મુશ્કલ હોય છે. યુટ્યૂબ પર નકામા કન્ટેન્ટની એટલી ભરમાર હોય છે કે તેમાંથી આવી ચેનલ્સ સુધી પહોંચવું અઘરું છે, પણ તમે યુટ્યૂબના ફિલ્ટર્સનો યોગ્ય ઉપયોગ કરો અને એકાદી સારી ચેનલ સુધી પહોંચી જાઓ તો પછી બીજી, તેના જેવી ચેનલ્સ સહેલાઈથી મળવા લાગે છે. યુટ્યૂબનું આ એક પાસું થયું.